Letter from Hippokrates to Nikanor
Material: papyrus
Place: Arsinoites
Categories: Brief
Hippokrates an Nikanor
Angriff
Beleidigung
Drohung
Ἱπποκράτης Νικάνορι χαίρειν. οὐ νῦν με πρῶτον ἀδικεῖν ἐπ[ιχειρεῖς], 
ἀλλὰ ἀεὶ διατελεῖς παροινῶν με, καταγνούς μου τῆς εὐηθίας. εἰ [δὲ καὶ οἴει] 
τὸ μὴ ὄν, ἐξ ἐμοῦ δεῖν εἶναι τὴν πρᾶξιν τῶν Α  καὶ οὐχὶ ἐκ το[ῦ ἐγγύου], 
οὔπω δήπου σε ἔδει εἰς ἀλλοτρίαν οἰκίαν, οὗ ἐγὼ τυ[γχάνω ὤν, εἰσελθόντα] 
παροινεῖν γυναῖκα ἐλευθερίαν καὶ παρασφραγίζεσθαι ἀλλότρια [σκεύη ὧν σοι] 
οὐθὲν προσῆκόν ἐστιν. ἀλλὰ περὶ μ[ὲ]ν τούτων αὐτὴ  ἡ κυρία τῆ[ς οἰκίας], 
[ἐὰν βού]ληται, ἑαυτῆι βοηθήσει ὡς ἂν Ἑρμάφιλος παραγένηται καὶ π[αρέχηι] 
τὸ δίκαιον λαβεῖν παρὰ σοῦ· ἕνεκεν δʼ ἐμοῦ, ὅπως τὸν ἔγγυον μηδʼ ἐν[οχλῆις], 
ἐμὲ δέ, ἐάνπερ δύνηι, καὶ ὕβριζε καὶ ἄπαγε. πειράσομαι γὰρ ἐμαυτῶ[ι βοηθῆσαι]. 
πλὴν γνώριζε ἄτοπος ὢν καὶ ὅσωι ἄν τίς σου ἐπιμέληται .......... 
τοσούτωι μᾶλλον ἐπεμβαίνεις. καὶ τοῦτο οὐκ ἐγὼ μόνος λέγω, ἀλ[λὰ πάντες] 
οἱ ἐν τῆι πόλει· οὕτω πασίφιλος εἶ. 
ἔρρ[ωσο].  <gap/>